Ungal aqbayli untit yettbeyyin-d tugna n tmeṭṭut taqbaylit deg tmetti-is. Isental igejdanen i yettwasmersen d wid icudden ɣer tmeṭṭut, ɣer tudert-is n yal ass. D isental ad dyesbyanen amennuɣ n tmeṭṭut ɣef yizerfan-is. Amek itennerni d umennuɣ-is mgal ansayen anda tameṭṭut tettwaḥqer, tettidir ddaw n leɛnaya n urgaz ur tessutur ara izerfan-is, ad terr ɣef yiman-is neɣ ad tesɛu tabɣest. Asemres n tutlayt n tamaziɣt, deg wungal aqbayli, d allal n uslelli, anekcum n tmeṭṭut ɣer wannar n tira ungalan i yellan kan n yirgazen, d asurif ɣer sdat dabrid i uzekka.